CELEX: 32016R0056
Language: et
Date: 2016-01-19 00:00:00
Title: Komisjoni määrus (EL) 2016/56, 19. jaanuar 2016, millega muudetakse Euroopa Parlamendi ja nõukogu määruse (EÜ) nr 1333/2008 II lisa seoses rosmariiniekstrakti (E 392) kasutamisega võiderasvades (EMPs kohaldatav tekst)

20.1.2016   
            
            
               ET
            
            
               Euroopa Liidu Teataja
            
            
               L 13/46
            
         KOMISJONI MÄÄRUS (EL) 2016/56,
   19. jaanuar 2016,
   millega muudetakse Euroopa Parlamendi ja nõukogu määruse (EÜ) nr 1333/2008 II lisa seoses rosmariiniekstrakti (E 392) kasutamisega võiderasvades
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1333/2008 toidu lisaainete kohta, (1) eriti selle artikli 10 lõiget 3,
   ning arvestades järgmist:
   
               (1)
            
            
               Määruse (EÜ) nr 1333/2008 II lisas on sätestatud liidu loetelu toidus kasutada lubatud lisaainete kohta ja kõnealuste lisaainete kasutamise tingimused.
            
         
               (2)
            
            
               Kõnealust loetelu võib komisjoni algatusel või esitatud taotluse alusel ajakohastada määruse (EÜ) nr 1331/2008 (2) artikli 3 lõikes 1 osutatud ühtse menetluse kohaselt.
            
         
               (3)
            
            
               18. aprillil 2013 esitati taotlus selle kohta, et rosmariiniekstrakti (E 392) lubataks kasutada antioksüdandina võiderasvades, st määruse (EÜ) nr 1333/2008 II lisa toidugruppi 02.2.2 kuuluvates toitudes. Seejärel tehti taotlus vastavalt määruse (EÜ) nr 1331/2008 artiklile 4 kättesaadavaks liikmesriikidele.
            
         
               (4)
            
            
               Kõnealuses taotluses on öeldud, et rosmariiniekstrakti (E 392) kasutamine on vajalik selleks, et tagada kvaliteet ja stabiilsus alla 80 % rasvasisaldusega võiderasvade puhul, mille polüküllastumata rasvhapete sisaldus on üle 15 massiprotsendi rasvhapete kogusisaldusest ja/või mille kala- või vetikaõlisisaldus on üle 2 massiprotsendi rasvhapete kogusisaldusest, sest rosmariiniekstrakt kaitseb võiderasvu oksüdatsiooni põhjustatud riknemise eest.
            
         
               (5)
            
            
               7. märtsil 2008 võttis Euroopa Toiduohutusamet (edaspidi „toiduohutusamet”) vastu arvamuse (3) rosmariiniekstrakti kasutamise kohta toidu lisaainena. Võttes arvesse ohutuse piirmäärasid, mis tehti kindlaks erinevates uuringutes saadud NOAELide (4) (tavaliselt kasutati NOAELina suurimat testitud doosi) põhjal ning arvestades konservatiivseid hinnanguid toidust saadava aine koguste kohta, järeldati, et kõnealuses teaduslikus arvamuses kirjeldatud rosmariiniekstrakti kasutamine kavandatud kasutusviisidel ja kogustes ei ole ohtlik. Rosmariiniekstrakti (E 392) kasutamist võiderasvades selles arvamuses ei käsitletud.
            
         
               (6)
            
            
               7. mail 2015 esitas toiduohutusamet arvamuse, (5) milles käsitleti rosmariiniekstrakti (E 392) kasutamise laiendamist võiderasvadele. Hindamisel võeti arvesse selliste rasvaemulsioonide tarbimist, mille rasvasisaldus on alla 80 %. Toiduohutusamet tegi järelduse, et kavandatud kasutuse laiendamine ei muuda toidu lisaaine hinnangulist tarbimist, kui võrrelda seda juba heakskiidetud lubatud kasutusviiside omaga, ja et 7. märtsi 2008. aasta arvamuses esitatud järeldused on siiani kehtivad.
            
         
               (7)
            
            
               Seega on asjakohane lubada kasutada rosmariiniekstrakti (E 392) antioksüdandina võiderasvades, mille rasvasisaldus on alla 80 % ja mis kuuluvad määruse (EÜ) nr 1333/2008 II lisa toidugruppi 02.2.2.
            
         
               (8)
            
            
               Seega tuleks määruse (EÜ) nr 1333/2008 II lisa vastavalt muuta.
            
         
               (9)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1333/2008 II lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. jaanuar 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 354, 31.12.2008, lk 16.
   
      (2)  Euroopa Parlamendi ja nõukogu määrus (EÜ) nr 1331/2008, 16. detsember 2008, millega kehtestatakse toidu lisaainete, toiduensüümide ning toidu lõhna- ja maitseainete lubade andmise ühtne menetlus (ELT L 354, 31.12.2008, lk 1).
   
      (3)  EFSA Journal (2008) 721, 1–29.
   
      (4)  NOAEL (täheldatavat kahjulikku toimet mitteavaldav doos) on testitava aine doos või kontsentratsioon, mille puhul ei ole täheldatud kahjulikku toimet.
   
      (5)  EFSA Journal 2015;13(5):4090.
   
      LISA
      Määruse (EÜ) nr 1333/2008 II lisa E osas muudetakse toidugruppi 02.2.2 „Muud rasva- ja õliemulsioonid, sealhulgas võided, nagu määratletud määruses (EÜ) nr 1234/2007, ning vedelad emulsioonid” käsitlevat kannet järgmiselt.
      
                  a)
               
               
                  Pärast lisaainet E 385 käsitlevat kannet lisatakse järgmine kanne:
                  
                               
                           
                           
                              „E 392
                           
                           
                              Rosmariiniekstrakt
                           
                           
                              100
                           
                           
                              (41) (46)
                           
                           
                              Ainult alla 80 % rasvasisaldusega võiderasvad”
                           
                        
            
                  b)
               
               
                  Pärast joonealust märkust 4 lisatakse järgmised joonealused märkused:
                  
                               
                           
                           
                               
                           
                           
                              
                                          „(41):
                                       
                                       
                                          Väljendatakse rasvana.
                                       
                                    
                        
                               
                           
                           
                               
                           
                           
                              
                                          (46):
                                       
                                       
                                          Väljendatakse karnosooli ja karnosiinhappe summana.”